****

# Ημερομηνία: ………………

**Αρ. πρωτ.: ………………….**

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ……………………….**

**ΔΗΜΟΣ ………………………..**

**ΔΙΕΥΘΥΝΣΗ: …………………**

**ΤΜΗΜΑ: ……………..……….**

**Τηλέφωνο : ....................**

**E-mail: ............................**

**ΠΡΟΣ**

**την Δημοτική Επιτροπή**

**ΘΕΜΑ: Συγκρότηση επιτροπής διενέργειας διαγωνισμών και αξιολόγησης προσφορών για τη σύναψη δημοσίων συμβάσεων προμηθειών για το έτος 20… βάσει του Ν.4412/16**

Σύμφωνα με την παρ.1, του άρθρου 74Α, του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης», από την αυτοδιοικητική περίοδο που άρχεται την 1η.1.2024, όπου στην κείμενη νομοθεσία γίνεται αναφορά ή παραπομπή στη οικονομική επιτροπή, την επιτροπή ποιότητας ζωής και την εκτελεστική επιτροπή των δήμων, καθώς και στις αρμοδιότητες αυτών, εφεξής νοείται η δημοτική επιτροπή, η οποία ασκεί τις αρμοδιότητες αυτές.

Σύμφωνα με τα ανωτέρω και βάσει της περ. ζ, της παρ. 1 του άρθρου 72 του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» προβλέπεται μεταξύ άλλων ότι η Δημοτική Επιτροπή ασκεί τα **καθήκοντα** **αναθέτουσας αρχής** **κατά το στάδιο που προηγείται της σύναψης των συμβάσεων** έργων, μελετών, υπηρεσιών και προμηθειών, ανεξαρτήτως προϋπολογισμού, πλην των περιπτώσεων της απευθείας ανάθεσης, που υπάγονται στην αρμοδιότητα του Δημάρχου.

Στην παρ. 3, του άρθρου 221, του ν. 4412/16 «Δημόσιες Συμβάσεις Έργων, Προμηθειών και Υπηρεσιών» ορίζεται ότι με απόφαση της αναθέτουσας αρχής συγκροτούνται γνωμοδοτικά όργανα για συγκεκριμένη σύμβαση ή περισσότερες ή σε ετήσια βάση για τις συμβάσεις που συνάπτει η αναθέτουσα αρχή.

Επιπρόσθετα στην περ. στ, της παρ. 1, του άρθρου 72 του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» προβλέπεται μεταξύ άλλων ότι η Δημοτική Επιτροπή διεξάγει και κατακυρώνει όλες τις δημοπρασίες και διαγωνισμούς προμηθειών σύμφωνα με την κείμενη νομοθεσία. Για τη διεξαγωγή των διαγωνισμών και την αξιολόγηση των προσφορών μπορεί να συγκροτεί ειδικές επιτροπές από μέλη της ή ειδικούς επιστήμονες, υπαλλήλους του δήμου ή δημόσιους υπαλλήλους.

Παράλληλα κατά πάγια νομολογία του Ελεγκτικού Συνεδρίου (πράξεις Κλ. Προλ. Ελ. VII Τμ. 138/2014, 191, 75/2013 κ.ά.) η Δημοτική Επιτροπή (τέως Οικονομική Επιτροπή) σε κάθε περίπτωση, δεν μπορεί να υποκαθιστά ένα ανεξάρτητο διοικητικό όργανο, όπως είναι η Επιτροπή Διαγωνισμού, ασκώντας η ίδια τις αρμοδιότητες της τελευταίας, διότι κατ΄ αυτό τον τρόπο, το ίδιο όργανο, ήτοι η Δημοτική Επιτροπή (τέως Οικονομική Επιτροπή), θα ασκούσε ταυτόχρονα τόσο γνωμοδοτική όσο και αποφασιστική αρμοδιότητα στο πλαίσιο της ίδιας διαγωνιστικής διαδικασίας.

Μετά την έκδοση και έναρξη ισχύος του Ν. 4412/2016 (ΦΕΚ 147/Α/8-8-2016) «Δημόσιες συμβάσεις Έργων, Προμηθειών και Υπηρεσιών (Προσαρμογή στις Οδηγίες 2014/24/ΕΕ και 2014/25/ΕΕ), απαιτείται η συγκρότηση επιτροπών (γνωμοδοτικών οργάνων) για το έτος 20… βάσει των οριζόμενων στο άρθρο 221 αυτού.

* Σύμφωνα με την παρ. 1 του άρθρου **221** του **Ν. 4412/2016 «Όργανα διενέργειας διαδικασιών σύναψης δημοσίων συμβάσεων»** ορίζεται ότι**:**

Στο πλαίσιο των διαδικασιών σύναψης δημοσίων συμβάσεων, τα όργανα που γνωμοδοτούν προς τα αποφαινόμενα όργανα («γνωμοδοτικά όργανα») έχουν ιδίως τις ακόλουθες αρμοδιότητες:

α) αξιολογούν τις προσφορές ή αιτήσεις συμμετοχής των προσφερόντων ή υποψηφίων,

β) ελέγχουν την καταλληλότητα των προσφερόντων ή υποψηφίων για τη συμμετοχή τους στη διαδικασία σύναψης δημόσιας σύμβασης,

γ) ελέγχουν και αξιολογούν τις προσφορές,

δ) στο πλαίσιο ανταγωνιστική διαδικασίας με διαπραγμάτευση, ανταγωνιστικού διαλόγου ή σύμπραξης καινοτομίας, διαπραγματεύονται με τους προσφέροντες ή υποψηφίους,

ε) εισηγούνται τον αποκλεισμό των προσφερόντων ή υποψηφίων από τη διαδικασία, την απόρριψη των προσφορών, την κατακύρωση των αποτελεσμάτων, τη ματαίωση της διαδικασίας,

στ) γνωμοδοτούν για κάθε άλλο θέμα που ανακύπτει κατά τη διαδικασία ανάθεσης.

* Με την παράγραφο 3 του ίδιου άρθρου ορίζεται ότι: «Με απόφαση της αναθέτουσας αρχής συγκροτούνται γνωμοδοτικά όργανα για συγκεκριμένη σύμβαση ή περισσότερες ή σε ετήσια βάση για τις συμβάσεις που συνάπτει η αναθέτουσα αρχή. Η ύπαρξη οργάνων σε ετήσια βάση δεν αποκλείει τη συγκρότηση οργάνου συγκεκριμένης/ων σύμβασης ή συμβάσεων. Εφόσον τα όργανα συγκροτούνται σε ετήσια βάση, οι διαδικασίες σύναψης και εκτέλεσης δημοσίων συμβάσεων που δεν έχουν ολοκληρωθεί εντός του έτους, συνεχίζονται και ολοκληρώνονται από το ίδιο όργανο.»
* Επίσης, με την παράγραφο 3 του ίδιου άρθρου ορίζεται ότι: «Μέχρι τη λειτουργία του Μη.Π.Υ.Δη.Συ. του άρθρου 344, το άρθρο 26 του ν. 4024/2011 (Α' 226) δεν εφαρμόζεται κατά τον ορισμό των μελών των επιτροπών που ασκούν καθήκοντα είτε κατά την ανάθεση είτε κατά την εκτέλεση δημοσίων συμβάσεων.»

Συνεπώς, πλέον δεν είναι εφικτή η διαδικασία ανάδειξης των μελών μετά από κλήρωση.

* Με την παράγραφο 4 του ίδιου άρθρου ορίζεται ότι: «Με την απόφαση της παραγράφου 3 εξειδικεύονται οι αρμοδιότητες, ο αριθμός και οι ιδιότητες των μελών, η λειτουργία των οργάνων (επιτροπών κ.λπ.), καθώς και κάθε άλλο αναγκαίο θέμα σχετικά με τα ανωτέρω.»
* Παράλληλα με την παράγραφο 6 του ίδιου άρθρου ορίζεται ότι: «Για τη συγκρότηση και τη λειτουργία των συλλογικών οργάνων στις αναθέτουσες αρχές, που εμπίπτουν στο πεδίο εφαρμογής του ν. 2690/1999 «Κώδικας Διοικητικής Διαδικασίας», εφαρμόζονται οι σχετικές διατάξεις του ως άνω νόμου.»

Σύμφωνα με την περ. α’ της παρ. 11 του άρθρου 221 του Ν. 4412/2016, η επιτροπή διενέργειας διαγωνισμού και αξιολόγησης προσφορών είναι τριμελής ή πενταμελής.

Για τη συγκρότηση της **επιτροπής διενέργειας διαγωνισμών και αξιολόγησης υποβαλλόμενων προσφορών για τη σύναψη δημοσίων συμβάσεων προμηθειών** για το έτος 20… κρίνεται σκόπιμη η τριμελής ή πενταμελής σύνθεση αυτής, ήτοι αποτελούμενη από υπαλλήλους που υπηρετούν με οποιαδήποτε σχέση εργασίας στον φορέα που διενεργεί τον διαγωνισμό.

Για την επιλογή των μελών του εν λόγω οργάνου, με στόχο τη διατύπωση εμπεριστατωμένης, τεχνικά άρτιας και αμερόληπτης κρίσης καθώς και τη εξυπηρέτηση του δημόσιου συμφέροντος, λήφθηκε υπ’ όψιν το γεγονός ότι διαθέτουν τα απαραίτητα τυπικά προσόντα που πιστοποιούν απαραίτητες γνώσεις, καθώς και τη σχετική εμπειρία για να διεκπεραιώσουν το έργο που θα τους ανατεθεί στο πλαίσιο της λειτουργίας του εν λόγω συλλογικού οργάνου.

Κατόπιν των ανωτέρω, εισηγούμεθα τη συγκρότηση **τριμελούς/πενταμελούς** **Επιτροπής διενέργειας διαγωνισμών και αξιολόγησης υποβαλλόμενων προσφορών για τη σύναψη δημοσίων συμβάσεων προμηθειών για το έτος 20… βάσει του Ν. 4412/16**, αποτελούμενη από τους:

* ……………………………….., μόνιμος/ΙΔΑΧ/ΙΔΟΧ υπάλληλος …..…..κλάδου/ειδικότητας…….… αναπληρούμενο από ………………………., μόνιμος/ΙΔΑΧ/ΙΔΟΧ υπάλληλος …..…..κλάδου/ειδικότητας…….…
* ……………………………….., μόνιμος/ΙΔΑΧ/ΙΔΟΧ υπάλληλος …..…..κλάδου/ειδικότητας…….… αναπληρούμενο από ………………………., μόνιμος/ΙΔΑΧ/ΙΔΟΧ υπάλληλος …..…..κλάδου/ειδικότητας…….…
* ……………………………….., μόνιμος/ΙΔΑΧ/ΙΔΟΧ υπάλληλος …..…..κλάδου/ειδικότητας…….… αναπληρούμενο από ………………………., μόνιμος/ΙΔΑΧ/ΙΔΟΧ υπάλληλος …..…..κλάδου/ειδικότητας…….…

Η εν λόγω επιτροπή θα έχει τις ακόλουθες αρμοδιότητες:

* Διενέργεια διαγωνισμών για τη σύναψη δημοσίων συμβάσεων προμηθειών,
* Αξιολόγηση των προσφορών ή αιτήσεων συμμετοχής των προσφερόντων ή υποψηφίων,
* Έλεγχο καταλληλότητας των προσφερόντων ή υποψηφίων για τη συμμετοχή τους στη διαδικασία σύναψης δημόσιας σύμβασης,
* Έλεγχο και αξιολόγηση των προσφορών,
* Στο πλαίσιο ανταγωνιστικής διαδικασίας με διαπραγμάτευση, ανταγωνιστικού διαλόγου ή σύμπραξης καινοτομίας θα διαπραγματεύονται με τους προσφέροντες ή υποψηφίους,
* Εισήγηση για τον αποκλεισμό των προσφερόντων ή υποψηφίων από τη διαδικασία, την απόρριψη των προσφορών, την κατακύρωση των αποτελεσμάτων, τη ματαίωση της διαδικασίας,
* Γνωμοδότηση για κάθε άλλο θέμα που ανακύπτει κατά τη διαδικασία ανάθεσης.

Λαμβάνοντας υπ’ όψιν την εισήγηση καθώς και:

* Τις διατάξεις των άρθρων 74Α και 72 του Ν. 3852/2010
* Τις διατάξεις του Ν. 4412/2016 και ειδικότερα αυτές του άρθρου 221
* Τις διατάξεις του Ν. 2690/1999

**Παρακαλούμε για τη λήψη απόφασης της Δημοτικής Επιτροπής με την οποία να:**

Συγκροτεί **τριμελή/πενταμελή** **Επιτροπή διενέργειας διαγωνισμών και αξιολόγησης υποβαλλόμενων προσφορών για τη σύναψη δημοσίων συμβάσεων προμηθειών για το έτος 20… βάσει του Ν. 4412/16**, αποτελούμενη από τους:

* ……………………………….., μόνιμος/ΙΔΑΧ/ΙΔΟΧ υπάλληλος …..…..κλάδου/ειδικότητας…….… αναπληρούμενο από ………………………., μόνιμος/ΙΔΑΧ/ΙΔΟΧ υπάλληλος …..…..κλάδου/ειδικότητας…….…
* ……………………………….., μόνιμος/ΙΔΑΧ/ΙΔΟΧ υπάλληλος …..…..κλάδου/ειδικότητας…….… αναπληρούμενο από ………………………., μόνιμος/ΙΔΑΧ/ΙΔΟΧ υπάλληλος …..…..κλάδου/ειδικότητας…….…
* ……………………………….., μόνιμος/ΙΔΑΧ/ΙΔΟΧ υπάλληλος …..…..κλάδου/ειδικότητας…….… αναπληρούμενο από ………………………., μόνιμος/ΙΔΑΧ/ΙΔΟΧ υπάλληλος …..…..κλάδου/ειδικότητας…….…

Πρόεδρος της επιτροπής ορίζεται ο/η ……………………… μόνιμος/ΙΔΑΧ/ΙΔΟΧ υπάλληλος …..…..κλάδου/ειδικότητας…….…